шеги за Интернет
Презокеански полет. Адвокат и блондинка седят един до друг в самолета. Адвокатът пита блондинката дали иска да играят забавна игра. Блондинката изглежда уморена и отказва предложението. Но адвокатът настоява и обяснява, че играта е много проста и интересна:
- Задавам Ви въпрос и ако не знаете отговора, Вие ми давате 5 евро и обратно.
Блондинката отново учтиво отказва, но адвокатът упорства:
- Добре, ако Ви задам въпрос, на който не знаете отговора, Вие ми давате 5 евро, но ако Вие ми зададете въпрос и аз не знам отговора, ще Ви дам 100 евро.
Това предложение събужда любопитството на блондинката и тя най-накрая решава да приеме. Адвокатът започва:
- Какво е разстоянието между Земята и Луната?
Блондинката не казва и дума, отваря чантичката си, вади банкнота от 5 евро и я дава на адвоката.
- Ваш ред е! - каза адвокатът.
Блондинката:
- Какво се качва по хълма на три крака и слиза на четири?
Адвокатът не знае какво да отговора, но за 100 евро решава, че си струва да потърси какво е това.
Той се свързва с Интернет чрез сателитната телефонна услуга на самолета и търси информация в различни сайтове. Не намира нищо. Изпраща имейли на приятелите си - никой не знае отговора. След час събужда блондинката и й дава 100 евро. Тя му благодари и се обръща, за да заспи отново, но адвокатът, малко разочарован, я пита:
- Какъв беше отговорът?
Блондинката не казва нито дума, отваря чантичката си, вади банкнота от 5 евро и я дава на адвоката.